জনতা ব্যাংক পিএলসি
জনতা ব্যাংক পাবলিক লিমিটেড কোম্পানি (জেবিপিএলসি) বাংলাদেশের একটি রাষ্ট্র মালিকানাধীন বাণিজ্যিক ব্যাংক। এটি বাংলাদেশের দ্বিতীয় বৃহত্তম বাণিজ্যিক ব্যাংক। ব্যাংকটির অনুমোদিত মূলধন ৩০,০০০ মিলিয়ন টাকা এবং পরিশোধিত মূলধন ২৩,১৪০ মিলিয়ন টাকা। ব্যাংকটি স্বাধীনতার পরে ইউনাইটেড ব্যাংক লিমিটেড ও (দি নোয়াখালী) ইউনিয়ন ব্যাংক লিমিটেডের (১৯৪৯ সালে দেউলিয়া ঘোষিত) এ দেশীয় শাখা সমুহের সম্পদ নিয়ে গঠিত হয়েছিল। ব্যাংকটির প্রধান কার্যালয় ঢাকার মতিঝিলে এটির নিজস্ব ২৪ তলা বিশিষ্ট জনতা ব্যাংক ভবনে অবস্থিত।